10

4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ในปี 2555 บริษัทฯมีเบี้ยประกันภัยรับรวม 8,072.30 ล้านบาท คิดเป็นอัตราเติบโตเพิ่มขึ้นร้อยละ
16.52 เมื่อเทียบกับปี 2554 โดยสามารถแบ่งการประกันภัยออกเป็น 4 ประเภทด้วยกัน คือ

- การรับประกันภัยรถยนต์

เบี้ยประกันภัยรถยนต์ 7,254.88 ล้านบาท คิดเป็นสัดส่วนประมาณร้อยละ 89.87
ของเบี้ยประกันภัยรับรวม บริษัทฯ เน้นการรับประกันรถนั่งและรถบรรทุกส่วนบุคคลเป็นหลัก ทั้งนี้
บริษัทฯ ได้มีการจัดทำข้อมูลสถิติการประกันภัยรถยนต์แยกตามประเภทรถ ลักษณะการใช้รถ
เพื่อใช้ประกอบในการปรับปรุงเปลี่ยนแปลงโครงสร้างการรับประกัน
ในกรณีที่ความเสี่ยงในแต่ละประเภทได้เปลี่ยนไป

  - การรับประกันภัยอัคคีภัย

เบี้ยประกันภัยอัคคีภัย 129.42 ล้านบาท คิดเป็นสัดส่วนประมาณร้อยละ 1.60
ของเบี้ยประกันภัยรับรวม ประเภทของภัยที่บริษัทฯ รับประกันได้แก่ บ้านอยู่อาศัย ร้านค้า
อาคารพาณิชย์ และโรงงานอุตสาหกรรมต่าง ๆ โดยให้ความคุ้มครองต่อตัวอาคาร เฟอร์นิเจอร์
เครื่องจักร และสต๊อกสินค้า ซึ่งได้รับความสูญเสียหรือเสียหายอันเนื่องมาจากไฟไหม้ ฟ้าผ่า
ภัยระเบิดจากแก๊สที่ใช้ทำแสงสว่างหรือประโยชน์เพื่อการอยู่อาศัย นอกจากนี้กรมธรรม์อัคคีภัย
ยังสามารถขยายความคุ้มครองถึงภัยพิเศษต่าง ๆ เช่น ภัยลมพายุ ภัยน้ำท่วม ภัยจากยวดยานพาหนะ
ภัยแผ่นดินไหว ภัยอากาศยาน ภัยจลาจลและนัดหยุดงาน
ภัยเนื่องจากการกระทำอันป่าเถื่อนและมีเจตนาร้าย เป็นต้น
โดยผู้เอาประกันเสียเบี้ยประกันเพิ่มเติมเพียงเล็กน้อย
สำหรับธุรกิจเชิงพาณิชย์และโรงงานอุตสาหกรรม
ผู้เอาประกันสามารถเลือกซื้อกรมธรรม์ประกันความเสี่ยงภัยทรัพย์สิน (INDUSTRIAL ALL RISK)
ซึ่งให้ความคุ้มครองกว้างกว่ากรมธรรม์อัคคีภัย เช่น อัคคีภัย โจรกรรม ความเสียหายต่อกระจก
ความเสียหายจากเครื่องพรมน้ำดับเพลิงรั่ว เป็นต้น
โดยผู้เอาประกันจะต้องเสียเบี้ยประกันสูงกว่ากรมธรรม์อัคคีภัย
และจะต้องมีการกำหนดเงื่อนไขความเสียหายส่วนแรกที่ผู้เอาประกันต้องรับผิดชอบเอง

  - การรับประกันภัยอุบัติเหตุส่วนบุคคล

เบี้ยประกันภัยอุบัติเหตุส่วนบุคคล 462.65 ล้านบาทคิดเป็นสัดส่วนประมาณร้อยละ5.73
ของเบี้ยประกันภัยรับรวม ซึ่งประกอบด้วย การประกันภัยอุบัติเหตุส่วนบุคคล และ
การประกันภัยการเดินทาง สินค้าที่ลูกค้าสามารถซื้อทดแทนได้ คือ ประกันอุบัติเหตุเดินทาง
ในกรณีเดินทางโดยรถยนต์สามารถทดแทนโดยกรมธรรม์ผู้ประสบภัยจากรถ(กฎหมายบังคับ)
และในกรณีเดิน ทางโดยทางเรือสามารถทดแทนโดยกรมธรรม์
การประกันภัยสำหรับผู้โดยสารเรือโดยสารรับจ้าง (กฎหมายบังคับ)

11

  - การรับประกันภัยเบ็ดเตล็ดอื่น

เบี้ยประกันภัยเบ็ดเตล็ดอื่น 216.86 ล้านบาทคิดเป็นสัดส่วนประมาณร้อยละ2.69
ของเบี้ยประกันภัยรับรวม ซึ่งประกอบด้วยการประกันสุขภาพ การประกันภัยอิสรภาพ
การประกันภัยอุบัติเหตุและสุขภาพหมู่ และ การประกันภัยเสี่ยงภัยทุกชนิด

- การรับประกันภัยทางทะเลและขนส่ง

เบี้ยประกันภัยทางทะเลและขนส่ง 8.49 ล้านบาท คิดเป็นสัดส่วนประมาณร้อยละ 0.11
ของเบี้ยประกันภัยรับรวมซึ่งแบ่งการขนส่งออกเป็น การขนส่งทางเรือ ทางอากาศ ทางบก
โดยการให้ความคุ้มครองความเสียหายของสินค้าในระหว่างการขนส่ง
ซึ่งอาจเกิดจากอุบัติเหตุที่คาดไม่ถึง เช่น เรือล่ม เรือจม เรือเกยตื้น เรือไฟไหม้ เครื่องบินตก
การแตกหักเสีย การโจรกรรมฯลฯ

(2) การตลาดและภาวะการแข่งขัน

1)  นโยบายการตลาด

นโยบายการตลาดจะเน้นการเจริญเติบโตอย่างมีคุณภาพ ให้ความสำคัญในการพิจารณาคัดเลือกภัย
โดยใช้หลักการบริหารความเสี่ยงที่รอบคอบ ระมัดระวัง
อัตราเบี้ยประกันภัยจะถูกกำหนดไว้ให้เพียงพอต่อความเสี่ยงที่บริษัทฯรับ
สามารถคลุมภาระความรับผิดชอบทางสินไหมได้ นอกจากนี้บริษัทฯ ยังเน้นการเข้าถึงกลุ่มลูกค้าต่างๆ
โดยการออกกรมธรรม์ที่ตรงใจ สามารถสนองความต้องการของผู้บริโภคเฉพาะกลุ่มได้  อาทิเช่น
กรมธรรม์ประกันสุขภาพตามฟิต “ฟิตมาก ลดมาก” ที่เจาะกลุ่มรักการออกกำลังกายและดูแลสุขภาพ
เมื่อสุขภาพดี โอกาสเจ็บป่วยน้อยลง สินไหมก็จะไม่สูงเมื่อเทียบกับกลุ่มที่ขาดการดูแลสุขภาพตนเอง
กรมธรรม์ประกันรถยนต์ตามไมล์  “ขับน้อย จ่ายน้อย”
เป็นอีกตัวอย่างหนึ่งของการนำผลิตภัณฑ์ใหม่ที่ตรงใจออกสู่ตลาดและประสบความสำเร็จเป็นที่น่าพอใจ

 ในส่วนของช่องทางจำหน่ายนั้น บริษัทฯ
มีนโยบายในการรุกตลาดหลายช่องทางเพื่อให้สามารถเข้าถึงลูกค้าให้ได้มากที่สุด
การมีหลายช่องทางเป็นการอำนวยความสะดวกให้แก่ผู้บริโภค
ผู้บริโภคสามารถเลือกใช้ช่องทางที่สอดคล้องกับพฤติกรรมของตนเองได้
บางรายต้องการการสนทนาแบบพบหน้ากับตัวแทน ในขณะที่บางรายชอบที่จะสนทนาทางโทรศัพท์
หรือติดต่อกับบริษัทฯทางออนไลน์ เป็นต้น ดังนั้น
ช่องทางการตลาดของบริษัทฯจึงถูกกำหนดให้ครอบคลุมทั้งช่องทางดั้งเดิม เช่นตัวแทน
สถาบันการเงิน ไปจนถึงช่องทางสมัยใหม่ เช่น ห้างสรรพสินค้า การขายทางโทรศัพท์
และการขายผ่านอินเตอร์เน็ต

ลักษณะลูกค้า และ กลุ่มลูกค้าเป้าหมาย

โดยส่วนใหญ่จะเป็นลูกค้ารายบุคคลกลุ่มระดับกลางล่างขึ้นไป
เบี้ยประกันลูกค้าในกรุงเทพมีสัดส่วนเท่ากับร้อยละ 28.8 ในขณะที่ภูมิภาคเท่ากับร้อยละ 71.2
โดยมีการกระจายไปทั่วทุกภาค ประเภทรถที่ทำประกันร้อยละ 79.1
เป็นรถยนต์นั่งส่วนบุคคลและร้อยละ 20.9 เป็นรถพาณิชย์

12

ช่องทางการจำหน่าย

บริษัทฯ มีนโยบายขยายช่องทางการจำหน่ายหลายช่องทาง
ทั้งนี้เพื่อลดความเสี่ยงในการกระจุกตัวของรายได้ในช่องทางใดช่องทางหนึ่งมากเกินไป
ปัจจุบันสัดส่วนรายได้จากแต่ละช่องทางจำหน่ายมีการกระจายอย่างเหมาะสม ดังนี้
สถาบันการเงินและโชว์รูม ร้อยละ 31.58 ตัวแทนกรุงเทพ 15.77 ตัวแทนภูมิภาค 29.31
โบรกเกอร์ 12.19 ขายตรง 11.16
ส่วนอัตราพึ่งพิงตัวแทนหรือนิติบุคคลรายใหญ่ก็อยู่ในระดับที่น่าพอใจเช่นกัน
โดยยอดเบี้ยประกันสูงสุดของตัวแทน 10 อันดับแรก เทียบกับมูลค่าเบี้ยประกันภัยรวมเฉลี่ยทั้งปี
2555 อยู่ที่อัตราร้อยละ 33.66 โดยรายที่สูงสุด บริษัทฯมีอัตราพึ่งพิงเบี้ยประกันอยู่ที่ร้อยละ 6.12

ช่องทางการจำหน่ายของบริษัทฯ สามารถแยกตามผลิตภัณฑ์ได้ดังนี้

- การประกันภัยรถยนต์ทั้งภาคสมัครใจและภาคบังคับมีการจำหน่ายผ่านตัวแทนร้อยละ 46.45
โดยตัวแทนกรุงเทพฯมีสัดส่วนร้อยละ 15.18 และตัวแทนภูมิภาคมีสัดส่วนร้อยละ 31.27
สำหรับการจำหน่ายผ่านสถาบันการเงินและโบรกเกอร์ มีสัดส่วนร้อยละ 42.06
ส่วนที่เหลือเป็นการจำหน่ายตรง

- การประกันอัคคีภัย
อาศัยตัวแทนและนายหน้าเป็นช่องทางการจำหน่ายหลักโดยการจำหน่ายผ่านตัวแทนและนายหน้ามีสัดส่วนร้อยละ
66.20 ส่วนการจำหน่ายผ่านสถาบันการเงินมีสัดส่วนร้อยละ 22.33
ส่วนที่เหลือเป็นการจำหน่ายตรง

- การประกันภัยอุบัติเหตุส่วนบุคคลและภัยเบ็ดเตล็ดอื่น
อาศัยสถาบันการเงินเป็นช่องทางการจำหน่ายหลักถึงร้อยละ 64.41 และ
จำหน่ายผ่านตัวแทนและนายหน้ามีสัดส่วนร้อยละ 29.08 ส่วนที่เหลือเป็นการจำหน่ายตรง

2.  สภาพการแข่งขันภายในอุตสาหกรรม

ปัจจุบันในธุรกิจประกันวินาศภัยมีบริษัทประกันวินาศภัยจำนวนมากถึง 65 บริษัท
ในขณะที่ส่วนแบ่งการตลาดของบริษัทประกันวินาศภัยค่อนข้างกระจุกตัวกล่าวคือ บริษัท
ประกันวินาศภัยที่มีเบี้ยประกันภัยรับสูงสุด 10 อันดับแรกมีส่วนแบ่งตลาดรวมกันถึงร้อยละ 59.60
และบริษัทที่มีเบี้ยประกันภัยสูงสุดอันดับแรกมีส่วนแบ่งการตลาดร้อยละ 15.50 สำหรับ บริษัท
สินมั่นคงประกันภัย จำกัด (มหาชน) มีส่วนแบ่งการตลาดอันดับ 4 อยู่ที่ร้อยละ 4.48
แต่หากพิจารณาเฉพาะส่วนแบ่งการ ตลาดเฉพาะรถยนต์ บริษัทฯมีส่วนแบ่งการตลาดเป็นอันดับ 2
อยู่ที่ร้อยละ 7.07

13

บริษัทประกันวินาศภัยยังคงอาศัยช่องทางตัวแทนเป็นช่องทางหลักในการขยายตลาด
จำนวนบริษัทที่ขยายตลาดในช่องทางใหม่อย่างจริงจังถือได้ว่ามีน้อย
แต่มีแนวโน้มที่จะขยายออกสู่ช่องทางใหม่อื่นมากขึ้นเพื่อเพิ่มศักยภาพในการเข้าถึงลูกค้าได้อย่างมีประสิทธิภาพ
 กลยุทธ์ราคายังคงเป็นที่นิยมใช้กันในการช่วงชิงส่วนแบ่งตลาด
ถึงแม้ดูเหมือนได้ลดระดับความร้อนแรงลงในช่วงที่เกิดอุทกภัยครั้งใหญ่เมื่อปลายปี 2554
ซึ่งในขณะนั้นบริษัทประกันภัยต่อต่างประเทศจับตาเฝ้าดูสถานการณ์อย่างใกล้ชิดและมีความเข้มงวดในการพิจารณาการรับประกันภัยต่อ
อย่างไรก็ตาม จากการที่ไม่เกิดภัยน้ำท่วมและภัยธรรมชาติอย่างรุนแรงในปี 2555
บริษัทประกันภัยต่อได้ทยอยกลับเข้ามาแข่งขันเพื่อช่วงชิงตลาดใหม่อีกครั้ง
และการแข่งขันช่วงชิงตลาดในตลาดประกันวินาศภัยด้านอัคคีภัยและทรัพย์สินก็ได้กลับมาแข่งขันรุนแรงมากขึ้นตามลำดับอีกครั้ง

แนวโน้มภาวะอุตสาหกรรมและสภาพการแข่งขันในอนาคต

เศรษฐกิจไทยในปี2556 มีแนวโน้มที่จะขยายตัวเพิ่มขึ้นประมาณร้อยละ 5 จากปี 2555
นโยบายรถคันแรก การปรับค่าแรงขั้นต่ำเป็น 300 บาท/วัน
และการปรับเงินเดือนข้าราชการระดับปริญญาตรีเป็น 15,000 บาท/เดือนในปี 2555
จะยังคงเป็นแรงขับเคลื่อนเศรษฐกิจต่อเนื่องจากปีก่อนถึงแม้ระดับความแรงของแรงขับเคลื่อนจะอ่อนตัวลงบ้างก็ตาม
นอกจากนี้โครงการลงทุนในระบบสาธารณูปโภคและโครงการบริหารจัดการน้ำของรัฐบาลก็ถือเป็นแรงขับเคลื่อนหลักในการเพิ่มกำลังซื้อของประชาชนผ่านการเบิกจ่ายและจ้างงาน
 ถึงแม้เศรษฐกิจในสหรัฐอเมริกา  ยุโรปและญี่ปุ่น ยังมีความเสี่ยง
ความไม่แน่นอนของการเติบโตทางเศรษฐกิจ
รวมทั้งปัญหาการแข็งตัวของค่าเงินบาทยังคงไม่สามารถแก้ไขได้ในระยะเวลาอันสั้นก็ตาม
แต่ด้วยนโยบายการลงทุนจากภาครัฐ การลงทุนและการบริโภคของภาคเอกชนที่ยังคงแข็งแรงอยู่
จะสามารถขับเคลื่อนเศรษฐกิจให้ขยายตัวได้ตามเป้าหมาย

           
 ธุรกิจประกันวินาศภัยมีแนวโน้มไปในทิศทางเดียวกันกับการขยายตัวทางเศรษฐกิจโดยคาดว่าธุรกิจประกันวินาศภัยจะเติบโตเพิ่มขึ้นประมาณร้อยละ
12 - 18  ในปี 2556 ประกันภัยเบ็ดเตล็ดและรถยนต์ยังคงมีแนวโน้มเติบโตที่แข็งแรง
เนื่องจากความต้องการการคุ้มครองทรัพย์สิน รถยนต์
รวมถึงสุขภาพและอุบัติเหตุส่วนบุคคลยังคงมีอยู่อย่างต่อเนื่องและเพิ่มขึ้น
ประชาชนเห็นความสำคัญในการทำประกันมากขึ้น  นับตั้งแต่เกิดเหตุการณ์มหาอุทกภัยเมื่อตอนปลายปี
2554
เจ้าของรถยนต์และทรัพย์สินที่ไม่ได้ทำประกันไว้หรือทำไว้ไม่ครอบคลุมได้รับผลกระทบจากความเสียหายอย่างรุนแรง 
รถยนต์ที่ไม่ได้ซื้อการคุ้มครองประเภท1ไว้ แต่ซื้อเฉพาะประเภท 2  3  หรือ 5ไว้ 
ต่างได้รับความเสียหายเป็นจำนวนมาก ทำให้หลายบริษัทประกันภัยขยายการคุ้มครองสำหรับประเภท
2  3 และ 5 ให้คุ้มครองถึงภัยน้ำท่วมด้วย

14

ในปัจจุบัน  ความตื่นตัวในการซื้อประกันสำหรับที่อยู่อาศัยก็มีการขยายตัวมากขึ้นเช่นกัน
เดิมผู้บริโภคมักมองว่าโอกาสเกิดเพลิงไหม้หรือน้ำท่วมในกรุงเทพฯต่ำมาก 
จึงมองไม่เห็นความจำเป็นในการซื้อ 
แต่ปัจจุบันผู้บริโภคมีความต้องการซื้อให้ครอบคลุมหลายภัยและซื้อในวงเงินที่สูงขึ้น
ต้องการซื้อทั้งภัยพิบัติและภัยธรรมชาติ

             
เรื่องที่ท้าทายต่อธุรกิจประกันวินาศภัยยังคงเป็นเรื่องการรักษาความได้เปรียบในการแข่งขัน
ท่ามกลางการแข่งขันที่เชี่ยวกรากพร้อมกับกฎระเบียบที่ถูกยกให้มีระดับมาตรฐานที่สูงขึ้น
มีหลายปัจจัยที่บริษัทประกันภัยต้องพิจารณาไปพร้อมๆกัน
ไม่ว่าจะเป็นประเด็นความเสี่ยงเรื่องภัยธรรมชาติที่อาจเกิดขึ้นได้อีกในอนาคต
การเปิดเสรีประชาคมเศรษฐกิจอาเซียน( AEC)ในปี 2558
ซึ่งนอกจากต้องเตรียมตัวป้องกันบริษัทประกันภัยต่างชาติเข้ามาช่วงชิงตลาดในประเทศแล้ว
ยังต้องวางแผนดำเนินการขยายธุรกิจไปยังประเทศสมาชิกในประชาคมเศรษฐกิจอาเซียน
ขณะเดียวกันก็ต้องระวังความเพียงพอของทุนตามเกณฑ์ของสำนักงานคณะกรรมการกำกับและส่งเสริมการประกอบธุรกิจประกันภัย

  

             
เนื่องด้วยการเปิดเสรีประชาคมเศรษฐกิจอาเซียนจะทำให้การเคลื่อนย้ายทุนและแรงงานเสรีมากขึ้น
การคมนาคมสะดวกรวดเร็วขึ้นซึ่งจะมีผลต่อปริมาณการค้าระหว่างกันตลอดจนรายได้ประชากรเฉลี่ยต่อคนเพิ่มสูงขึ้น
นับเป็นโอกาสที่ดีของบริษัทประกันวินาศภัย เมื่อรายได้ประชากรต่อหัวมากขึ้น
การซื้อประกันภัยก็จะเพิ่มขึ้นตามโดยเฉพาะอย่างยิ่งอัตราการเข้าถึงการประกันภัย (
PENETRATION RATE)ในประเทศอาเซียนยังอยู่ในระดับที่ต่ำ จึงยังมีโอกาสเติบโตได้อีกมาก ดังนั้น
ปี2556
จะเป็นปีที่ท้าทายสำหรับบริษัทประกันวินาศภัยในการเร่งปรับปรุงพัฒนาธุรกิจและองค์กรอย่างรอบด้าน
ทั้งด้านประสิทธิภาพการดำเนินงาน การบริหารต้นทุน การบริการ และ การบริหาร ความเสี่ยง

(3) การจัดหาผลิตภัณฑ์หรือบริการ

  แหล่งที่มาของเงินทุน

นโยบายการจัดหาเงินทุน

ในการดำเนินงานของบริษัทฯ มีแหล่งที่มาของเงินทุนดังนี้

  1. เงินกองทุน ประกอบด้วย

1.  ทุนจดทะเบียน หมายถึง ทุนที่จดทะเบียนและเรียกชำระแล้ว รวมทั้งส่วนเกินมูลค่าหุ้นด้วย

2.  ทุนสำรองตามกฎหมาย เป็นเงินสำรองที่กันไว้จากกำไรสุทธิก่อนจ่ายเงินปันผล

3.  กำไรสุทธิคงเหลือจากการจัดสรรแล้ว ของรอบระยะเวลาบัญชีปัจจุบัน

15

2. กระแสเงินสดรับจากการดำเนินงาน ซึ่งเป็นแหล่งเงินทุนที่สำคัญของบริษัทฯ ได้มาจาก
การเก็บเงินค่าเบี้ยประกันภัย และค่าเบี้ยประกันภัยต่อ จากผู้เอาประกัน ตัวแทน นายหน้า

3. เงินรับจากกิจกรรมลงทุน บริษัทฯ
จะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่สำนักงานคณะกรรมการกำกับและส่งเสริมการประกอบธุรกิจประกันภัยกำหนด
ทำให้ได้รับผลตอบแทนในรูปของดอกเบี้ยรับ และ เงินปันผล รวมทั้งกำไร(ขาดทุน)
จากการขายหลักทรัพย์

4. เงินกู้ยืมจากสถาบันการเงิน บริษัทฯได้ทำสัญญาเบิกเงินเกินบัญชีไว้กับธนาคารพาณิชย์
เพื่อไว้ใช้เป็นแหล่งเงินทุนกรณีฉุกเฉิน เช่น การจ่ายค่าสินไหมรายใหญ่ๆ ณ 31 ธันวาคม
2555บริษัทฯ ไม่มียอดเงินกู้ยืมจากสถาบันการเงิน

  นโยบายการให้กู้ยืม

บริษัทฯ กำหนดนโยบายการให้กู้ยืมตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย

  ปัจจุบันบริษัทฯ ยังไม่มีนโยบายที่จะขยายสินเชื่อไปให้แก่บุคคลภายนอกแต่จะให้สินเชื่อแก่

พนักงานบริษัทฯที่กู้เงินเพื่อเป็นสวัสดิการเท่านั้น ซึ่งถ้าเป็นการกู้ยืมเพื่อซื้อที่อยู่อาศัย
บริษัทฯก็จะให้พนักงานนำอสังหาริมทรัพย์นั้น มาจำนองเพื่อเป็นหลักประกันด้วย

สำหรับการประเมินราคาอสังหาริมทรัพย์ที่จะนำมาจำนองเป็นประกันนั้น
บริษัทฯจะต้องปฏิบัติตามเงื่อนไขของสำนักงานคณะกรรมการกำกับและส่งเสริมการประกอบธุรกิจประกันภัย
คือใช้ราคาประเมินของกรมธนารักษ์ หรือ
ราคาประเมินของนิติบุคคลที่นายทะเบียนให้ความเห็นชอบให้เป็นผู้

ประเมินราคาอสังหาริมทรัพย์ หรือ
ราคาที่ได้รับความเห็นชอบเป็นหนังสือจากสำนักงานคณะกรรมการกำกับและส่งเสริมการประกอบธุรกิจประกันภัย

-   การบริหารความเสี่ยงจากการให้กู้ยืม

บริษัทฯจะพิจารณาการให้กู้ยืม โดยปฏิบัติตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย อย่างเคร่งครัด
ตลอดจนมีการวิเคราะห์สินเชื่อตามหลักวิชาการที่ดี
มีการกำหนดเงื่อนไขการผ่อนชำระที่สอดคล้องกับกระแสเงินที่ผู้กู้จะสามารถชำระหนี้ได้
รวมทั้งกำหนดดอกเบี้ยในอัตราที่เหมาะสมกับความเสี่ยง

  นโยบายในการบริหารสภาพคล่อง

บริษัทฯ มีนโยบายในการบริหารสภาพคล่องให้เพียงพอและเหมาะสม
โดยการเร่งรัดการจัดเก็บเบี้ยค้างรับให้รวดเร็ว
เพื่อเตรียมสภาพคล่องสำหรับการจ่ายค่าสินไหมทดแทนและค่าใช้จ่ายในการ

16

ดำเนินงาน และมีการจัดทำประมาณการกระแสเงินสด รับ - จ่าย ในแต่ละสัปดาห์
เพื่อให้การบริหารเงินเป็นไปอย่างมีประสิทธิภาพ บริษัทฯ
เน้นให้ความสำคัญต่อหนี้สินระยะสั้นตัวหลักที่มีผลต่อสภาพคล่องคือ ค่าสินไหมทดแทนค้างจ่าย
โดยบริษัทฯ
ได้จัดสรรเงินส่วนหนึ่งไปลงทุนในตราสารการเงินระยะสั้นที่สามารถเปลี่ยนเป็นเงินสดได้ทันที เช่น
เงินฝากในบัญชีออมทรัพย์ของธนาคารพาณิชย์ การลงทุนในตั๋วสัญญาใช้เงิน ฯลฯ
ทั้งนี้เพื่อเป็นการเตรียมความพร้อมสำหรับการจ่ายชำระหนี้ระยะสั้น
ในส่วนที่ไม่สามารถประมาณการได้ล่วงหน้า

  (ข) ผลกระทบต่อสิ่งแวดล้อม

  ในระยะ 3 ปีที่ผ่านมา บริษัทฯไม่มีข้อพิพาทหรือถูกฟ้องร้องเกี่ยวกับสิ่งแวดล้อม

(4) งานที่ยังไม่ได้ส่งมอบ

  --ไม่มี--